Virallinen lehti nro C 060 , 25/02/1998 s. 0122



KIRJALLINEN KYSYMYS E-2302/97 esittäjä(t): Caroline Jackson (PPE) - komissiolle (3. heinäkuuta 1997) Aihe: Ehdotus neuvoston direktiivin 76/769/ETY liitteen I tekniseen kehitykseen mukauttamisesta annettavaksi komission direktiiviksi Voiko komissio kertoa mitä tutkimuksia se on tehnyt tukeakseen edellä mainitun ehdotuksen väitettä, että lamppuöljyjen väriaineet houkuttavat lapsia? Jos väitteellä ei ole tieteellistä pohjaa, aikooko komissio peruuttaa ehdotuksensa kunnes tarvittavat tutkimukset on tehty ja niiden perusteella todistettu, että kyseisiä toimenpiteitä tarvitaan eurooppalaisten kuluttajien terveyden ja turvallisuuden vuoksi? Komission jäsenen Martin Bangemannin komission puolesta antama yhteinen vastaus kirjallisiin kysymyksiin E-2302/97 ja P-2377/97 (30. heinäkuuta 1997) Lamppuöljyjen nauttimisesta aiheutuneita pienten lasten myrkytystapaturmia on raportoitu useissa jäsenvaltioissa. Koristelampuissa polttoaineena käytettävät öljyt ovat vaarallisia hengitettäessä ja voivat nieltynä aiheuttaa vaikean keuhkovaurion ja jopa kuoleman. Nämä kirkkaan väriset öljyt kiinnostavat kovasti 1*3-vuotiaita lapsia, sillä ne muistuttavat usein hedelmämehua. Lamppuöljyjen aiheuttamiin tapaturmiin on kiinnitetty huomiota 1980-luvun lopusta lähtien, jolloin kotona ja vapaa-aikana tapahtuvia tapaturmia koskevan yhteisön tietojärjestelmän (EHLASS) tietoihin perustuva tanskalainen tutkimus johti lainsäädäntötoimiin Tanskassa. Myös Norjassa on ollut 1980-luvun lopusta lähtien voimassa lainsäädäntö, joka kieltää värillisten lamppuöljyjen käytön. Kansalliset myrkytystietokeskukset ovat keränneet tietoja tapaturmista, joissa pienet lapset ovat nauttineet lamppuöljyjä. Monissa jäsenvaltioissa ilmoitetaan vuosittain 10 lamppuöljyn nauttimisen aiheuttamaa myrkytystapausta vuodessa miljoonaa asukasta kohti. Saksassa on ilmoitettu myös lamppuöljyn nauttimisesta aiheutuneita kuolemantapauksia. Saksan, Alankomaiden, Itävallan ja Ruotsin myrkytystietokeskukset ovat tehneet tutkimuksia tämäntyyppisistä myrkytystapauksista. EHLASS-ohjelma sisältää aihetta koskevat tiedot 12 jäsenvaltiosta. Belgia Myrkytystietokeskus sai ilmoituksen 130 tapauksesta vuosina 1995-1996. Suurin osa myrkytyksistä oli tapahtunut pienille lapsille (111 tapausta), joista 48 oli alle 2-vuotiaita ja 44 oli 2*4-vuotiaita. Tapaturman uhreista 25 prosenttia tarvitsi sairaalahoitoa. Tanska EHLASS-järjestelmän tietoihin perustuvassa vuonna 1989 tehdyssä tutkimuksessa raportoitiin 11 tapausta yhden vuoden aikana. Ennen lainsäädännön voimaantuloa vuonna 1993 ajanjakson 1989-1992 aikana ilmoitettiin 301 tapausta miljoonaa asukasta kohti ja ajanjakson 1993-1996 aikana 177 tapausta miljoonaa asukasta kohti. Saksa Saksan kuluttajien terveyden suojelun ja eläinlääketieteen instituutti (Bundesinstitut für gesundheitlichen Verbraucherschutz und Veterinärmedizin) on ilmoittanut 250-300 kemikaalien aiheuttamaa pneumoniittitapausta vuosina 1993-1995. Instituutti havaitsi, että myrkytystapauksia koskevien neuvontapuhelujen määrä kaksinkertaistui vuosina 1990-1995 (429:stä 886:een vuodessa). Lamppuöljy on tavallisin haitallinen aine, joka aiheuttaa myrkytyksiä lapsilla. Seuraavaksi yleisimmät myrkytyksen aiheuttajat ovat viemäriputkien puhdistusaineet, maalit, hyönteismyrkyt ja siivouksessa käytettävät tuotteet. Saksassa tehtiin yksityiskohtainen tutkimus aiheesta vuonna 1996. Instituutti raportoi 21 alle 2-vuotiaiden lasten myrkytystapausta, jotka vaativat sairaalahoitoa lamppuöljyn nauttimisen vuoksi. Näistä 16 tapauksessa lapsi oli nauttinut värillistä tai hajustettua öljyä. Muissa tapauksissa tuotteesta ei ollut saatavilla tarkempia tietoja. Alankomaat Kun lamppuöljyn aiheuttamat myrkytystapaukset lisääntyivät, kansallinen myrkytystietokeskus (Nationaal Vergiftigingen Informatie Centrum, NVIC) teki yhdessä terveyden suojelun keskusinstituutin (Hoofdinspectie Gezondheidsbescherming, HIGB) kanssa asiaa koskevan tutkimuksen. Kysymyslomakkeilla kerättiin lisätietoja kaikista mahdollisista lamppuöljyjen aiheuttamista myrkytystapauksista, joissa myrkytystietokeskukselta oli kysytty neuvoa (165 tapausta). Suurin osa tapaturman uhreista oli 1*2-vuotiaita. Lapset olivat juoneet öljyä lampusta 68 prosentissa tapauksista ja 23 prosentissa tapauksista öljyä oli nautittu pullosta. Potilaista 77 prosentilla ilmeni oireita, joista tavallisimpia olivat yskä, oksennukset ja horrostila tai uneliaisuus. Kemikaalien aiheuttama pneumoniitti kehittyi 10 prosentissa tapauksista. Itävalta Itävallan myrkytystietokeskukseen tuli toukokuun 1994 ja helmikuun 1997 välisenä aikana 150*200 puhelua, joissa pyydettiin neuvoja myrkytystapauksissa. Sairaalahoitoon otettiin 25 myrkytyspotilasta, joista 18 vaati pitkäaikaista sairaalahoitoa. Tuotetta koskevat tiedot olivat saatavilla noin 50 prosentissa tapauksista. Myrkytyksen aiheutti noin 90 prosentissa tapauksista värillinen tai hajustettu öljy. Tapaturmat sattuivat yleensä kotona, ja tyypillinen potilas oli 1*6-vuotias lapsi. Ruotsi Ruotsin myrkytystietokeskuksen tilastoissa petrolitisleet ovat kolmanneksi yleisin kemiallinen aine, joka aiheuttaa myrkytystapaturmia alle 10-vuotiailla lapsilla. Keskukseen tulee vuosittain noin 500 tiedustelua, joissa halutaan neuvoja, kun lapsi on nauttinut öljylampuissa käytettyjen öljyjen kaltaista petrolitislettä. Suurin osa myrkytyksistä aiheutuu sytytysnesteen nauttimisesta, ja lamppuöljy on myrkytyksen syy noin 150 tapauksessa vuosittain.